**Zapisnik 3. redne seje Študentskega sveta Fakultete za kemijo in kemijsko tehnologijo Univerze v Mariboru**

|  |  |
| --- | --- |
| Datum seje: | **Petek, 13. januarja 2023 ob 18.00 na MS Teams.** |
|  |  |
| Prisotni člani ŠS FKKT UM: | **Marcel Žafran, Gal Slaček, Kaja Kogal, Stanko Kramer, Nika Atelšek Hozjan, Matevž Može Davidović, Lučka Godec.** |
|  |  |
|  |  |
| Predsedujoča ŠS FKKT UM: | **Tinkara Marija Podnar.** |
|  |  |
| Odsotni člani ŠS FKKT UM: | **Maša Vračevič, Nejc Brunček.** |
|  |  |
| Prisotni ostali: | **Lamija Ahmetović, Domen Slemenšek.** |

Seja se je pričela ob 18.00

Tinkara Marija Podnar, prodekanja za študentska vprašanja in predsedujoča Študentskemu svetu Fakultete za kemijo in kemijsko tehnologijo Univerze v Mariboru (v nadaljevanju ŠS FKKT UM), je pozdravila vse navzoče.

Tinkara Marija Podnar, predsednica Študentskega sveta Fakultete za kemijo in kemijsko tehnologijo UM, je ugotovila, da je Študentski svet Fakultete za kemijo in kemijsko tehnologijo UM (v nadaljevanju ŠS FKKT UM) na 3. redni seji sklepčen.

**Ad. 1: Potrditev dnevnega reda 3. redne ŠS FKKT UM**

Predlagani dnevni red:

1. Potrditev dnevnega reda
2. Potrditev zapisnika 2. redne seje ŠS FKKT UM
3. Potrditev končnega poročila o sofinanciranju
4. Projekti ŠS FKKT v 2023
5. Študentske ankete
6. Razno

Tinkara Marija Podnar, prodekanja za študentska vprašanja in predsedujoča ŠS FKKT UM, je pri članih študentskega sveta preverila ali obstajajo kakšne pripombe na predlagan dnevni red.

Pripomb na dnevni red ni bilo, zato je Študentski svet FKKT UM potrdil predlagan dnevni red in potrjen je bil naslednji sklep:

**Sklep 1: Študentski svet FKKT UM soglasno potrdi dnevni red.**

**Ad. 2.: Potrditev zapisnika 2. redne seje ŠS FKKT UM**

Tinkara Marija Podnar, predsednica ŠS FKKT UM, je odprla razpravo o zapisniku 2. redne seje. O zapisniku ni bilo razprave.

Tinkara Marija Podnar, predsednica ŠS FKKT UM, je dala na glasovanje naslednji sklep:

**Sklep 2: Študentski svet FKKT UM potrjuje zapisnik 2. redne seje Študentskega sveta FKKT UM.**

Tinkara Marija Podnar, predsednica ŠS FKKT UM, je ugotovila, da je sklep sprejet soglasno.

**Ad. 3. Potrditev končnega poročila o sofinanciranju**

Tinkara Marija Podnar, predsednica ŠS FKKT UM, je s prisotnimi člani ŠS FKKT predebatirala končno finančno in vsebinsko poročilo o sofinanciranju projektov. Pregledali so račune in vsebinsko del poročila. Po končani razpravi, je Tinkara Marija Podnar, predsednica ŠS FKKT UM, predlagala naslednji sklep:

**Sklep 3: Študentski svet FKKT UM potrdi končno vsebinsko in finančno poročilo za obdobje od 1. 6. 2022 – 31. 12. 2022.**

Sklep je bil sprejet soglasno.

**Ad. 4. Projekti ŠS FKKT v 2023**

Člani ŠS FKKT so se pogovorili o poteku projektov v preteklem letu in o nadaljnjem delovanju študentskega sveta. Potrdili so projekte, ki so se jim zdeli kvalitetni in predlagali katerim projektov bi se radi odpovedali. Predlagali so tudi nekaj novih projektov za naslednje leto kot je »movie night« in ekskurzija.

Po razpravi je predsednica ŠS FKKT UM dala na glasovanje naslednji sklep:

**Sklep 4:** **Študentski svet FKKT UM sestavi seznam predlaganih projektov za leto 2023.**

Tinkara Marija Podnar, predsednica ŠS FKKT UM, je ugotovila, da je sklep sprejet soglasno.

**Ad. 5. Študentske ankete**

Tinkara Marija Podnar, prodekanja za študentska vprašanja je članom predstavila rezultate študentskih anket za študijsko leto 2021/2022. Odprla je razpravo o dobro in slabo ocenjenih profesorjih. Predstavniki letnikov so predstavili konkretne težave s slabo ocenjenimi profesorji in predlagali izboljšave. Po razpravi je predsednica ŠS FKKT UM dala na glasovanje naslednji sklep:

**Sklep 5: Študentski svet FKKT UM se seznani z rezultati študentskih anket za šolsko leto 2021/2022.**

Tinkara Marija Podnar, predsednica ŠS FKKT UM, je ugotovila, da je sklep sprejet soglasno.

**Ad. 6. Razno**

Tinkara Marija Podnar, prodekanja za študentska vprašanja in predsedujoča ŠS FKKT UM, ugotavlja da ni razprave pod predvideno točko.

Seja se je zaključila ob 20.00.

Zapisala: Tinkara Marija Podnar, l.r.

|  |  |  |
| --- | --- | --- |
|  |  | Prodekanja za študentska vprašanjaTinkara Marija Podnar, predsedujoča ŠS FKKT UM |
|  |  |  |